डिस्क्लेमर
सात
जैसे ही मैं वापस अपने कमरे में आई,
वह अजनबी तुरंत मेरे दिमाग़ से ग़ायब हो गया।
मैंने अपने बेटे के साथ एक बहुत ख़ास दिन बिताया था।
मतलब, मेरा पति वहाँ नहीं था, लेकिन मुझे उसकी ज़्यादा याद नहीं आई थी।
और जो हल्का-फुल्का डर मुझे यह सोचकर लग रहा था कि इतना लम्बा दिन कैसे बीतेगा,
और मैं निकोलस को कैसे व्यस्त रख पाऊँगी, वह बहुत आसानी से मेरे दिल से निकल गया,
और मैं बस उसके साथ... उसके साथ का लुत्फ़ लेने में खो गई।
मैं अपने बेटे के साथ साधारण सी ख़ुशियों से भरा
एक दिन बिताकर तृप्त और संतुष्ट महसूस कर रही थी।
मैं ख़ुश थी।
गोलियाँ
मैं अक्सर सोचती हूँ कि क्या वह आख़िरी मौक़ा था, जब मैं सचमुच ख़ुश थी।
मतलब, क्या उसके बाद की हर ख़ुशी बस एक दिखावा भर रही है।
मतलब, क्योंकि तुम्हारी पत्नी ने बहुत सटीक लिखा,
मेरे होटल के कमरे के बारे में और जो मैंने पहना था, उसके बारे में,
लेकिन वह मेरे अंदर की भावनाओं को नहीं समझ पाईं।
मैं ख़ुश थी।
- नैंसी ने हमेश... - चुप करो, मैं बोल रही हूँ।
मैंने तुम्हारी बहुत बातें सुन लीं।
हाँ, तुम्हारी पत्नी बहुत सारी चीज़ों को लेकर सही थीं...
तुम्हारे बेटे की मौत कैसे हुई, उसे लेकर भी।
मम्मी। मम्मी। मम्मी।
उस रात मैं बिल्कुल भी सो नहीं पाई थी।
क्या हम एक छोटी नाव ले सकते हैं?
- मेरा पूरा शरीर दर्द कर रहा था। - नाव! नाव! नाव!
निकोलस समुद्र-तट पर जाने के लिए बेचैन था।
नाव! नाव! नाव!
- मैं हिल भी नहीं पा रही थी... - नाव! नाव! नाव!
...लेकिन हम समुद्र-तट पर गए थे।
नाव!
और वहाँ जाते समय, मैंने उसकी बात मान ली, और मैंने उसे एक नाव ख़रीदकर दे दी।
उस समय मुझे...
मुझे लगा कि वह मेरे लिए संजीवनी की तरह थी, मतलब, वह तब तक निकोलस को किनारे पर व्यस्त रखेगी,
जब तक मैं उसके साथ समुद्र में जाने की हिम्मत ना जुटा लूँ,
क्योंकि मुझे बहुत थकान हो रही थी।
उससे पिछली रात ने मुझे थका दिया था।
मैं सोने के लिए नहीं लेटी थी,
लेकिन मुझे नींद आ गई।
मैंने हर चीज़ से ख़ुद को काट लिया।
मैंने बस अपनी आँखें बंद कीं और मैं सो गई।
मैं सिर्फ़ इसलिए जागी क्योंकि हवा तेज़ हो गई थी और रेत मेरी त्वचा पर चुभने लगी थी।
और मैं तुरंत समझ गई थी कि कुछ ग़लत हुआ है।
और समुद्र बहुत उग्र था। और निकोलस बस...
वह मुस्कुरा रहा था। वह बस अपनी छोटी सी दुनिया में खोया हुआ था।
निकोलस?
- और लहरें... - निकोलस!
...और बड़ी होती जा रही थीं और नाव उछल रही थी।
और वह बस और दूर खिंचा चला जा रहा था।
और जब पानी मेरी कमर तक पहुँच गया, मैं बस... मेरे क़दम जैसे वहीं जम गए।
और मुझे हमेशा से समुद्र से डर लगता रहा था, लेकिन...
मतलब, और मैं इस बात को लेकर निश्चित थी कि अगर मैं वहाँ गई... मैं तैरकर उसके पास गई,
तो हम दोनों डूब जाएँगे।
लगता है वे हमेशा पुरुष ही होते हैं जो बच्चों को बचाते हुए डूब जाते हैं।
वे माँएँ नहीं होतीं, वे पिता ही होते हैं।
पता नहीं, कुछ औरतें ज़रूर होंगी जिन्होंने यह किया होगा,
लेकिन मुझे याद नहीं है मैंने इस बारे में कभी पढ़ा हो।
मतलब, निश्चित ही मैं अकेली इंसान नहीं हूँ जो अपने बेटे को बचाने के लिए
समुद्र में जाने का साहस नहीं जुटा पाई।
मैं ख़ुद से पूछती रहती हूँ, मतलब, अगर वह किसी जलती हुई इमारत में फँसा होता,
या किसी ने उस पर बंदूक तानी होती, मतलब, तो क्या मेरी प्रतिक्रिया अलग होती?
क्या तब... क्या तब मुझमें हिम्मत आ जाती?
मतलब, क्या मैं आग में... में से गुज़र जाती?
या... या निक के लिए गोली खा लेती?
मुझे नहीं पता। मुझे बस इतना पता है कि... कि मैंने समुद्र के सामने घुटने टेक दिए।
मैंने अपने बच्चे के लिए अपनी ज़िंदगी जोखिम में नहीं डाली और मुझे इस सच के साथ ही जीना पड़ेगा।
और फिर...
मैंने जॉनथन को देखा।
और वह समुद्र-तट पर मेरी तरफ़ दौड़ा चला आ रहा था
और जैसे ही वह समुद्र के पास पहुँचा, उसने लहरों में छलाँग लगा दी।
नहीं, नहीं, नहीं!
और मेरे ख़ुद पर क़ाबू करने से पहले ही वे शब्द...
- नहीं! नहीं! - ...मेरे मुँह से निकल आए।
मैं नहीं चाहती थी वह निकोलस को बचाए। वह नहीं।
कोई भी बचाए लेकिन वह नहीं।
और मैं बस वहाँ खड़ी रही, पत्थर की मूरत बने।
और मैं बस उसे देखती रही, जब वह एक बाँह से तैरते हुए,
किसी बहादुर इंसान की तरह, लहरों के बीच से नाव को खींचकर ला रहा था।
लेकिन समुद्र उसके ख़िलाफ़ था।
और फिर वहाँ जो दो आदमी थे,
वे पानी में कूद पड़े और वे तैरकर उन तक पहुँच गए।
और फिर, आख़िरकार, निक सुरक्षित किनारे पर आ गया।
और हर किसी का ध्यान निकी और उन दो आदमियों पर था।
कोई भी तुम्हारे बेटे की तरफ़ नहीं देख रहा था।
वह एक हीरो था। उन्होंने सोचा वह तो ठीक ही होगा।
हाँ, मतलब, तुम्हारी पत्नी सही थीं।
मैंने तुम्हारे बेटे को लहरों से जूझते हुए देखा था...
और मैंने उस बारे में कुछ नहीं किया।
उसकी चीखें हवा में खो गईं
और मैंने उसकी मदद करने के लिए कुछ भी नहीं किया।
एसएएल.बीओई एसओएस
तो उन्होंने उसे नाव पर चढ़ाया और वे नाव चलाकर उसे किनारे तक ले आए,
और फिर हर कोई उसे बचाने में लग गया।
और निकोलस ने उस घटना के बारे में सिर्फ़ इतना कहा कि उसे ठंड लग रही है।
उसे शायद इस बात का एहसास नहीं था कि वह डूब सकता था।
उसने एक बार भी नहीं कहा कि उसे डर लग रहा था।
लेकिन मैं डर गई थी।
मुझे अभी भी डर लग रहा है।
उसे बस ठंड लग रही थी, वह वापस समुद्र-तट पर जाना चाहता था,
और एक अजनबी आया और उसने उसे बचा लिया।
बस इतनी सी बात थी।
और उसने दोबारा कभी उस घटना का ज़िक्र नहीं किया।
मतलब, समुद्र-तट का, नाव का, तुम्हारे बेटे का। कभी भी नहीं।
मुझे कोई फ़र्क़ नहीं पड़ता कि निकोलस को ठंड लग रही थी या नहीं। मेरा बेटा मर गया था।
हाँ। हाँ, वह मर गया था।
वह डूब गया।
तुमने उसे देखा। तुमने कुछ नहीं किया।
- तुम वहाँ खड़ी रहीं... - मेरी बात अभी पूरी नहीं हुई है!
तुम बैठ जाओ!
अब, मैं तुम्हें यह समझाना चाहती हूँ कि उससे पिछली रात क्या हुआ था।
तुम्हारी पत्नी ने कुछ तस्वीरों के आधार पर यह किताब लिखी,
लेकिन तस्वीरों में सच्चाई नहीं दिखाई देती।
तुमने ख़ुद कहा था, वे वास्तविकता का एक हिस्सा भर हैं।
अब, जिस दिन तुम्हारा बेटा मरा, उससे पिछली रात,
मैं वापस अपने होटल के कमरे में गई और मैं नहाने जाने वाली थी।
ताकि नहाकर अपनी किताब पढ़ते-पढ़ते सो जाऊँ।
जैसा कि मैंने पहले कहा, मैं ख़ुश थी।
नहीं।
मैं सिर्फ़ ख़ुश नहीं थी।
मैं ख़ुशी से झूम रही थी।
दरवाज़ा खोलते समय मैंने चाबी दरवाज़े में ही छोड़ दी होगी,
ताकि मेरी वाइन बिखर ना जाए।
जॉनथन को देखने से भी पहले मुझे उसकी गंध आ गई थी।
उसका आफ़्टरशेव...
चुप रहो। चुप रहो।
और उसके पसीने का स्वाद मेरे मुँह में आ रहा था।
वह स्वाद अभी भी मेरी जीभ पर है।
मुझे नहीं पता उसमें किस चीज़ का स्वाद था। शायद, उत्तेजना का।
और जब मैंने उसे बोलते हुए सुना तो मुझे हैरानी हुई,
क्योंकि उससे पहले उस दिन,
जब मुझे एहसास हुआ था कि वह मेरी तरफ़ देख रहा है,
मतलब, जब वह मेरी तरफ़ देखकर मुस्कुराया था, मेरी कल्पना में उसका बोलना बहुत अलग था।
मैंने सोचा था उसकी बोली सौम्य होगी।
लेकिन वह सौम्य नहीं थी।
वह घिनौनी थी।
- लेकिन वो तस्वीरें... - हाँ।
हाँ, मैं तस्वीरों पर आ रही हूँ।
इसे चाटो।
मुझे पहले कभी किसी ने नहीं मारा था, इसलिए मैं अवाक रह गई थी।
मेरे दाँत किटकिटाने लगे। मेरे कानों में आवाज़ें गूँजने लगीं।
- मैं बस... - प्लीज़।
- ...उस पर यक़ीन नहीं कर पा रही थी जो हो रहा था। - अगर तुमने दोबारा यह किया या तुम चीखीं,
तो मैं तुम्हें और तुम्हारे बेटे को काट डालूँगा।
तुम दोनों पूरी ज़िंदगी अपने चेहरों पर निशान लिए घूमोगे। समझ रही हो?
तो तुम वही करोगी जैसा मैं कहूँगा?
...और अपनी कमबख़्त ड्रेस उतारो।
मम्मी। मम्मी।
प्लीज़, प्लीज़, प्लीज़।
- उसे वापस सुलाओ। - प्लीज़। उसे कोई चोट मत पहुँचाना।
- उसे कमबख़्त वापस सुलाओ। - सब ठीक है। बच्चे...
- बच्चे, सो जाओ। मैं यहीं हूँ। - लेकिन आपने वादा किया था
- कि आप दरवाज़ा खुला रखेंगी, मम्मी। - प्लीज़।
उसे चुप करवाओ।
मैंने कहा उसे चुप करवाओ।
यह कैसी महक है?
यह लो।
सो जाओ।
अगर निक जाग जाता...
पता नहीं तुम्हारे बेटे ने क्या कर दिया होता।
इसलिए कमरे से बाहर निकलते हुए मैंने राहत की साँस ली और मैं उसे मेरे पीछे आते हुए महसूस कर रही थी।
और फिर उसने...
उसने कैमरा उठाया और मैंने सोचा,
"यह मुझे ब्लैकमेल करने की कोशिश कर रहा है।"
और...
तो, मैंने सोचा, मतलब, "मैं उसका दिल जीत लूँगी।"
मैं नहीं चाहती थी कि वह निक को चोट पहुँचाए।
लेकिन मुझे नहीं पता था कि मुझे क्या करना चाहिए। मैं क्या करती? पोज़ करती?
और मैं स्तब्ध रह गई क्योंकि उसने वही अंडरवियर चुना,
जो मेरे पति ने मुझे छुट्टियों के लिए लाकर दिया था।
जल्दी करो।
और जल्दी।
पीछे मुड़ो।
अपने चेहरे से आँसू पोंछो और मुस्कुराओ। तुम्हें समझ आ रहा है?
अब मुस्कुराओ।
हाँ, काफ़ी बेहतर। बैठ जाओ।
रुको, रुको, रुको, रुको, रुको।
चलो। चलो।
...ब्रा। जल्दी करो। उसे उतारो।
मैंने अपनी आँखें बंद कर लीं।
मुझे एक गंदी, घिनौनी चीज़ जैसा महसूस हो रहा था।
और मुझे बस कैमरे का क्लिक करना और ज़ूम की घरघराहट सुनाई दे रही थी,
और वह मेरे पास, और पास आता जा रहा था।
और...
मैंने बिल्कुल वही किया जो उसने कहा।
मतलब, मैंने अपना ऊपर का होंठ काटा। कराहने की आवाज़ निकाली। मैंने आहें भरीं। तेज़ साँसें लीं।
मतलब, इस उम्मीद में कि वह संतुष्ट होकर वहाँ से चला जाएगा।
और फिर मैंने उसे आह भरते हुए और कराहते हुए सुना...
और मैं इंतज़ार करने लगी। मुझे हिलने में भी डर लग रहा था।
और मैंने सोचा कि वह बस यही चाहता था।
- तो मैंने कहा, "प्लीज़ अब जाओ।" - प्लीज़ अब जाओ।
लेकिन मैंने ग़लती कर दी थी।
मुझे वह नहीं कहना चाहिए था।
मुझे ऐसा दिखावा करना चाहिए था कि मैं भी वही चाहती थी।
नहीं! नहीं, मत करो!
और तब मैं समझ गई कि वह अभी ख़त्म नहीं हुआ था...
और मैं बहुत बुरी तरह डर गई।
- उसके पास चाकू था। - ख़ैर चाहती हो तो मुस्कुराओ।
और उस दौरान पूरे समय, मैं बस यही सोचती रही
कि मैं उसे बाहर कैसे निकालूँ?
मैं उसे निक से दूर कैसे ले जाऊँ?
और मुझे बस यह लगा... मैंने उम्मीद की कि कहीं ना कहीं उसे हम पर तरस आ जाएगा।
और फिर मैंने एक आवाज़ सुनी।
वह एक घायल जानवर जैसी आवाज़ थी।
और मुझे एहसास हुआ...
वह मैं थी।
और मेरा पूरा शरीर दर्द कर रहा था। हरेक अंग।
और फिर उसने मुझे पलटा और उसने...
उसने मुझे चूमा और उसके...
उसके दाँत और उसके थूक का स्वाद मेरे मुँह में आ रहा था,
और उसका आफ़्टरशेव बस... वह एकदम घिनौना था।
मैं...
उससे मेरा जी मिचलाने लगा।
यह वही आफ़्टरशेव था जिसकी महक मुझे अस्पताल में... में तुमसे आई थी।
और फिर उसने...
अपना घुटना दबाया और उसने... उसने उसे मेरी जाँघों के बीच ज़ोर से घुसाया,
और उसने फिर से मेरा यौन शोषण किया।
और मैं...
वह मेरे ऊपर ढह गया, और मैं बस...
वह वहीं पड़ा रहा और मैं उसके नीचे फँस गई थी। मैं हिल नहीं पा रही थी।
और मैंने सोचा, "प्लीज़, भगवान, अब इसे ख़त्म करो।"
लेकिन उसने फिर से ज़बरदस्ती शुरू कर दी।
हाँ।
क्या मैंने संघर्ष किया?
नहीं।
क्या मैं चीखी? नहीं, मैं चीख नहीं सकती थी।
लेकिन तुम्हें सिर्फ़ यह जानने की ज़रूरत है कि...
तुम्हारे बेटे ने साढ़े तीन घंटे तक लगातार,
बार-बार मेरा बलात्कार किया।
तुम्हारे बेटे ने साढ़े तीन घंटे तक मेरे साथ नृशंस बर्ताव किया।
और फिर वह रुक गया। वह संतुष्ट हो चुका था।
इधर देखो।
मुस्कुराओ।
और फिर उसने मुझसे कहा,
- "शुक्रिया। मुझे अच्छा लगा।" - शुक्रिया। मुझे अच्छा लगा।
और जब उसने यह कहा,
मैं चाहती थी वह मर जाए।
हाँ, उस शाम,
मैं उसे मरते हुए देखने के लिए कुछ भी कर सकती थी।
तो, जब वह समुद्र में डूबा...
मैं वहाँ से चली गई।
यही सच है।
और मैं यह दिखावा नहीं कर सकती कि मुझे उसका अफ़सोस है।
मुझे तुम पर भरोसा नहीं है। तुम झूठ बोल रही हो।
- तो तुम्हें किस बात पर भरोसा नहीं है? - किसी भी बात पर। तुम... तुम...
अगर यह सच होता तो जब तुम नैंसी से मिली थीं, तुम उसे... तुम उसे बता देतीं।
क्या? मैं तुम्हारी मरती हुई पत्नी को यह बताती
कि जो बेटा उन्होंने खो दिया है, उसने मेरा बलात्कार किया था?
ऐसा करने से मुझे क्या मिल जाता?
तुम्हें भी बताने की सिर्फ़ एक वजह है कि मैं चाहती हूँ तुम यह सब करना बंद कर दो।
मैं चाहती हूँ तुम मुझे और मेरे बेटे को अकेला छोड़ दो।
तुम्हारे पास कोई सबूत नहीं है!
क्या? मैं तुम्हें फ़ोरेंसिक प्रमाण दे सकती हूँ।
तुम वही चाहते हो? तुम्हें वही चाहिए?
ठीक है। उसके वहाँ से जाने के बाद,
मैंने चेहरे की क्रीम की एक बोतल को ख़ाली किया और उसे अपने शरीर से सटाया
और उसका घिनौना वीर्य अपने शरीर से बाहर निकाल दिया,
और मैंने ढक्कन बंद कर दिया,
और फिर मैंने अपनी चोटों की तस्वीरें खींचीं, मतलब, मेरी...
मेरी जाँघों की खरोंचों की, मेरी गर्दन पर उसके काटने के निशानों की,
यह सोचकर कि मुझे इन सबूतों की बाद में ज़रूरत पड़ सकती है, क्योंकि...
तब तक मुझे नहीं पता था कि मैं क्या करना चाहती थी।
मुझमें पुलिस के पास जाने की हिम्मत नहीं थी,
और मैं... मैं नहीं चाहती थी कि निकी को वह सब झेलना पड़े।
इसलिए, मैंने सोचा, मतलब,
पहले मैं ख़ुद को सम्भालूँगी और कोई भी कार्रवाई बाद में करूँगी, ठीक है?
कल। अगले दिन।
लेकिन फिर वह मर गया।
तुम्हें समझ आ रहा है? वह मर गया।
और मुझे लगा...
"भगवान का शुक्र है वह मर गया।"
मुझे किसी के भी सामने ख़ुद को निर्दोष साबित नहीं करना पड़ेगा।
मुझे अपनी मर्ज़ी के ख़िलाफ़ उस बारे में बात नहीं करनी पड़ेगी।
मुझे अपनी मर्ज़ी के ख़िलाफ़ उस अनुभव को दोबारा जीना नहीं पड़ेगा।
मुझे अदालत में खड़े होकर यह नहीं सुनना पड़ेगा कि मैं झूठी हूँ।
मतलब, यह नहीं सुनना पड़ेगा कि मैंने एक आदमी को लुभाकर अपने कमरे में बुलाया।
मतलब, कि मैं उसे जानती थी, और बार में उसने मुझे एक ड्रिंक ख़रीदकर दी थी
और मैंने उसके साथ फ़्लर्ट किया था, जैसा कि तुम्हारी वाहियात किताब में लिखा है।
इसलिए मैंने वह बोतल फेंक दी।
और जब मैंने अपनी छुट्टियों की तस्वीरें बनवाईं,
मैंने अपनी चोटों के सारे सबूत मिटा दिए,
और बस निकोलस, और रॉबर्ट और मेरी
ख़ुशहाल तस्वीरें अपने पास रखीं।
और फिर, अगर तुम्हें जानना ही है...
जब मैं लंदन वापस आई, मुझे पत...
मुझे पता चला कि मैं गर्भवती हूँ।
अब, वह बच्चा रॉबर्ट का भी हो सकता था...
और हमें दूसरे बच्चे की बहुत ज़्यादा इच्छा थी...
लेकिन चूँकि मुझे पता नहीं था कि क्या उसका पिता वह आदमी था जिसने मेरा बलात्कार किया था,
मैंने वह बच्चा गिरा दिया।
तुमने मेरी चाय में क्या डाला?
तुमने मेरी चाय में क्या डाला, पागल कहीं के?
लड़ने की कोशिश मत करो।
तुम्हें नींद आने वाली है, लेकिन तुम्हें कुछ नहीं होगा।
अब मैं वापस अस्पताल जा रहा हूँ।
नहीं।
मैं यह सब ख़त्म करने जा रहा हूँ।
हैलो। हाँ। क्या आप एक टैक्सी भेज सकते हैं, प्लीज़?
मेरा पता है, 87 हैरिंगटन रोड।
ओह, धत्।
निकोलस। हाय, मैं डॉ. कीथ हूँ। क्या तुम अपनी आँखें खोल सकते हो, प्लीज़?
बहुत अच्छे, निकोलस। क्या तुम मेरा हाथ दबा सकते हो, प्लीज़?
क्या तुम दबाओगे, दबाओगे, दबाओगे? बहुत अच्छे।
निकोलस, तुम्हारे मुँह में एक नली है।
हम उसे निकालने की कोशिश करने वाले हैं, ठीक है? क्या हम निकाल दें?
मुझे बताओ। अँगूठे से इशारा करो। शुक्रिया।
नर्स। क्या हम प्लीज़ नली बाहर निकल सकते हैं?
मैंने वेंटीलेटर बंद कर दिया है।
निकोलस, मैं एक से तीन तक गिनने वाली हूँ
और फिर मैं चाहूँगी कि तुम खाँसो, ठीक है?
एक, दो, तीन। थोड़ा खाँसो। खाँसो।
बहुत अच्छे, निकोलस। बहुत अच्छे।
- साँस लो, निकोलस। साँस लो। - बस शांत रहना।
तुम बहुत अच्छा कर रहे हो।
इसके ज़रिए तुम्हें नाक से ऑक्सीजन मिलती रहेगी।
क्या तुम ठीक हो, निकोलस?
मैं कहाँ हूँ?
मुझे क्या हुआ था?
निकोलस, तुम अस्पताल में हो।
यहाँ तुम सुरक्षित हो।
हम तुम्हें बाद में समझा देंगे क्या हुआ था, ठीक है?
अच्छा। गुड मॉर्निंग, हैंडसम।
बोल्ट
गंतव्य ईस्ट ऐक्टन हॉस्पिटल
बोल्ट चुनें
बुकिंग की पुष्टि की गई
कॉफ़ी
आपने वह देखा? वह अपनी गाड़ी मेरे सामने ऐसे ले आया जैसे मैं यहाँ हूँ ही नहीं।
लोगों को गाड़ी चलाना नहीं आता।
एक मिनट में पहुँच रही है
हैलो, सर। क्या आप मेरे साथ आ सकते हैं, प्लीज़? शुक्रिया।
ऐमा, क्या तुम डॉ. जनता के कार्डियोलॉजी नोट्स लाकर मुझे दे सकती हो, प्लीज़?
- शुक्रिया। - ठीक है।
क्या वह ठीक है?
वह जाग गया है। वह अपेक्षाकृत सचेत है। तो यह अच्छी ख़बर है।
क्या वह... क्या वह बात कर रहा है?
हाँ। दवाइयों के कारण वह पूरी तरह होश में नहीं है।
लेकिन, हम अभी भी उसके दिल की आंतरिक परत के संक्रमण का इलाज कर रहे हैं,
जो कि दोबारा हो सकता है, अगर उसने ड्रग्स के इंजेक्शन लेना जारी रखा।
मैं समझता हूँ। मैं समझता हूँ, लेकिन क्या वह पूरी तरह से ठीक हो सकता है?
- आप कॉफ़ी लेंगी, डॉक्टर? - वह होश में है और सचेत है...
बहुत-बहुत शुक्रिया, ऐमा।
...जो कि अच्छी ख़बर है।
कल, हम उसके ख़ून के कुछ और टेस्ट करेंगे, लेकिन अभी उसे आराम की ज़रूरत है।
क्या मैं... क्या मैं उससे बात कर सकता हूँ, प्लीज़?
आप उससे मिल सकते हैं, लेकिन प्लीज़ उसे थकाना मत।
अब मुझे जाना है। मेरा बीपर बज रहा है।
- मैं समझता हूँ। शुक्रिया, डॉक्टर। - कोई बात नहीं। शुक्रिया।
शुक्रिया, ऐमा। क्या तुम कार्डियोलॉजी विभाग से कह दोगी
कि मैं वहाँ आ रही हूँ, प्लीज़? शुक्रिया।
कैथरीन
अस्वीकार करें
प्लीज़ टोन के बाद अपना मैसेज छोड़ें।
अपना मैसेज दोबारा रिकॉर्ड करने के लिए, किसी भी समय हैश दबाएँ।
रॉबर्ट। यह गंभीर बात है।
स्टीवन ब्रिगस्टॉक अस्पताल आ रहा है।
तुम उसे निकोलस के पास मत जाने देना।
ठीक है? कभी भी। प्लीज़, रॉबर्ट।
यह बहुत ज़रूरी है।
वह ख़तरनाक है।
क्या?
मैं बहुत, बहुत डर गया था, निक।
मैं बता नहीं सकता कि तुम्हें होश में देखकर मैं कितना ख़ुश हूँ।
हम इस मुसीबत से उबर जाएँगे।
ठीक है?
कोई बात नहीं, निक।
जब तुम चाहो।
आपको थोड़ा आराम करना चाहिए।
- मैं यहाँ ठीक हूँ। - इसे आराम की ज़रूरत है।
यह ठीक हो जाएगा।
जाइए, थोड़ा बाहर घूम आइए।
मैं थोड़ी देर में आता हूँ, दोस्त।
ठीक है, दोस्त।
स्टीवन ब्रिगस्टॉक वहाँ आ रहा है।
किसी भी हालत में उसे निकोलस के पास मत जाने देना।
- अगर मेरी ज़रूरत पड़े तो मैं बाहर हूँ। - ठीक है।
स्टीवन ब्रिगस्टॉक वहाँ आ रहा है।
किसी भी हालत में उसे निकोलस के पास मत जाने देना।
दुर्घटना एवं आपात स्थिति
आपातकालीन विभाग (दु एवं आ)
माफ़ करना, क्या आप गाड़ी थोड़ी और तेज़ नहीं चला सकते?
- यहाँ हर जगह कैमरे लगे हुए हैं। - हाँ। मुझे जल्दी अस्पताल पहुँचना है।
माफ़ करना, मैं अपने लाइसेंस पर और जुर्माना नहीं चाहता।
मुझे अपने परिवार का पेट पालना है।
हाँ। हाँ। हाँ। हाँ। हाँ।
दरवाज़े बंद हो रहे हैं।
- कितना समय लगेगा? - बस पहुँचने ही वाले हैं।
हे! आप क्या कर रही हैं? दरवाज़ा बंद करिए।
दरवाज़े खुल रहे हैं।
नर्स स्टेशन
आप फिर से आ गए।
क्या मिस्टर रेवनस्क्रॉफ़्ट अभी भी यहाँ हैं?
दरअसल, वह अभी-अभी बाहर गए हैं।
शुक्रिया।
माफ़ करना। मिलने का समय सुबह आठ बजे से रात आठ बजे तक है।
रॉबर्ट ने मुझसे थोड़ी देर निकोलस के पास बैठने को कहा था।
बस एक मिनट के लिए।
ठीक है, बस एक मिनट। लेकिन प्लीज़ पहले आईसीयू की नर्सों से पूछ लेना, ठीक है?
हाँ। बेशक। शुक्रिया।
आपको यहाँ नहीं होना चाहिए।
आपको आराम करना चाहिए, डिअर।
मुझे नींद नहीं आई। मुझे निकोलस की बहुत फ़िक्र हो रही थी।
मुझे नहीं लगता मैं सहन कर पाऊँगा अगर...
निकोलस को होश आ गया है।
यह तो बहुत अच्छी ख़बर है।
हाँ।
बस थोड़ी देर ही रुकना, ठीक है?
इसे आराम की ज़रूरत है।
ज़रूर।
हाँ। शुक्रिया।
तुम एक अच्छी औरत हो।
मॉम?
मॉम।
मैं जाना चाहता हूँ।
मॉम। प्लीज़।
मैं जाना चाहता हूँ।
मैं जाना चाहता हूँ, प्लीज़।
सर, आप ठीक हैं?
उन्हें मैं ले जाता हूँ।
मिस्टर ब्रिगस्टॉक, आप ठीक हैं?
- मैं रॉबर्ट हूँ। - मुझे माफ़ कर दो।
- किस... कि...
किसलिए माफ़ कर दूँ?
मैं ग़लत था।
- आप किस बारे में ग़लत थे? - मैं हर चीज़ को लेकर ग़लत था।
माफ़ करना, आप यहाँ ऐसे भाग नहीं सकतीं।
नहीं।
तुमने मेरे बेटे के साथ क्या किया?
मुझे माफ़ कर दो।
कैथ! कैथ!
कैथ, मुझे माफ़ कर दो। कैथ, मुझे माफ़ कर दो।
- ओह, मेरा बेटा! मेरा बेटा! - मुझे माफ़ कर दो। कैथ, मेरी तरफ़ देखो।
- मेरा प्यारा बेटा। - मुझे तुम्हारी बात सुननी चाहिए थी, कैथ।
मैं बहुत शर्मिंदा हूँ।
- निकी! निकी! निकी! - यह मेरी ग़लती है। नहीं, नहीं। निकी ठीक है।
- निकी! - वह ठीक है। मुझे माफ़ कर दो, कैथरीन।
नहीं, नहीं। निक... कैथ, सुनो। निक ठीक है। उसे होश आ गया।
वह सुरक्षित है। वह सुरक्षित है।
वह सुरक्षित है, फ़िक्र मत करो।
क्या? उसे... उसे होश आ गया है?
उसे होश आ गया है।
- निकी। - ज़रा सुनिए।
हे भगवान। मुझे माफ़ कर दो।
कोई बात नहीं। प्लीज़, सब ठीक है।
रुकिए, आपने मुझे पहले क्यों नहीं बताया?
आपने पहले कुछ क्यों... क्यों नहीं कहा?
मैं पहले तुम्हारी पत्नी से मिला ही नहीं था।
मुझे आज ही सच पता चला है।
लेकिन आप अपने बेटे को तो अच्छी तरह जानते थे।
कोई यह विश्वास नहीं करना चाहता कि उनका बेटा कुछ ऐसा भी कर सकता है।
लेकिन आपने वह किताब मेरे परिवार को भेजी।
आपने मुझे वे तस्वीरें भेजीं, और मुझे आपके लिए अफ़सोस हुआ था।
- मैं आपके कमबख़्त बेटे के प्रति आभारी महसूस कर रहा था। - दरवाज़े खुल रहे हैं।
आपको पता कैसे नहीं चला?
आपने उस पर सवाल क्यों नहीं उठाया?
नहीं, मिस्टर रेवनस्क्रॉफ़्ट, तुमने सवाल क्यों नहीं उठाया?
दरवाज़े बंद हो रहे हैं।
द पर्फ़ेक्ट स्ट्रेंजर ई. जे. प्रेस्टन
द पर्फ़ेक्ट स्ट्रेंजर 18 सितम्बर 2011
तुम हमेशा से जानते थे कि नैंसी जॉनथन को एक ऐसे इंसान के रूप में
पेश करती थी जो वह नहीं था,
और तुम उसकी हाँ में हाँ मिलाते थे,
उन सब संकेतों को नज़रअंदाज़ करते हुए, जिनसे तुम्हें उसे लेकर सचेत हो जाना चाहिए था।
इस भ्रम के तुम भी उतने ही दोषी हो, जितनी नैंसी थी।
तुम्हारा एकमात्र बचाव बस यही है कि तुमने वह प्यार की ख़ातिर किया,
लेकिन यह कोई अच्छा बचाव नहीं है।
तुम कमज़ोर थे।
तुमने अपने पीछे सिवाय दर्द के और कुछ नहीं छोड़ा।
तुम जानते हो तुम्हें कभी माफ़ी नहीं मिल पाएगी।
एक व्यर्थ जीवन का कोई प्रायश्चित नहीं है।
तुम्हें कुछ भी पवित्र नहीं कर सकता।
तुम कभी अपने पाप से मुक्त नहीं हो पाओगे।
तुम्हारा भविष्य ख़ाली है।
सिर्फ़ एक शून्य तुम्हारा इंतज़ार कर रहा है।
मुझे माफ़ कर दो।
मैं तो यह कल्पना भी नहीं कर सकता कि उस समय तुम किस सदमे से गुज़री होंगी।
और इस समय भी गुज़र रही हो।
मैं कितना ब... बड़ा बेवक़ूफ़ था।
मैं ख़ुद को... ख़ुद को कभी माफ़ नहीं कर पाऊँगा, कैथ।
मुझे नहीं पता था।
तुमने मुझे...
तुमने मुझे कभी कुछ बताया क्यों नहीं?
मैं...
शायद...
मैं नहीं चाहती थी कि वह चीज़ हमारी ज़िंदगी का हिस्सा बने।
नहीं, मैं तुम्हें और निक को उस चीज़ से बचाकर रखना चाहती थी।
और उस ग़ुस्से से भी, जो मैं महसूस कर रही थी और मैं...
शायद मैं...
मैं नहीं चाहती थी कि तुम्हारा मुझे देखने का नज़रिया बदल जाए, समझ रहे हो?
मैं नहीं चाहती थी कि तुम्हें उस बारे में सोचना पड़े, मतलब,
जब कभी तुम मेरी तरफ़ देखो।
क्योंकि मैं तो ख़ुद... मैं ख़ुद अपनी तरफ़ नहीं देखना चाहती थी, समझ रहे हो?
मैं इतनी ज़्यादा... अपमानित महसूस कर रही थी।
जब... जब वह किताब...
और वे तस्वीरें हमारी ज़िंदगी में आईं,
तुमने मुझे... तुमने मुझे तब सच क्यों नहीं बताया, कैथ?
मैंने कोशिश की थी, रॉबर्ट।
है ना? लेकिन मैं... शायद जब आपने...
आपने ऐसी किसी चीज़ के बारे में पहले कभी बात ना की हो, मतलब, मैं...
मुझे नहीं पता था कहाँ से शुरू करूँ।
मुझे उस स्थिति को समझने के लिए, मतलब, मदद की ज़रूरत थी।
उसे एक अर्थपूर्ण रूप में देखने के लिए। मैं यह अकेले नहीं कर सकती थी।
और तुम बस... इतने ज़्यादा ग़ुस्से में थे और तुम्हें लग रहा था तुम्हें धोखा दिया गया है,
और तुम्हें मुझसे इतनी नफ़रत हो रही थी।
मतलब, तुम्हें वही सब महसूस हो रहा था जिसका मुझे डर था, और...
तुमने मेरी बात नहीं सुनी। मतलब, मैं कुछ सोच नहीं पा रही थी।
मैं बस...
तुमसे बात करके मुझे दोबारा अपराधी महसूस होने लगा था।
इसलिए...
- मुझे माफ़ कर दो। - हाँ।
प्लीज़ समझो कि मुझे... मुझे धोखा दिया गया था, कैथ।
नहीं, मैं यह बात समझती हूँ।
मैं समझती हूँ कि वे तस्वीरें भ्रम में डालने वाली थीं।
प्लीज़।
कैथ, प्लीज़ मुझे माफ़ कर दो।
मैं जानती हूँ कि मुझे तुम्हें माफ़ कर देना चाहिए।
लेकिन सच यह है कि मैं ऐसा नहीं कर सकती।
क्योंकि किसी... किसी और के ज़रिए मुझे यौन सुख मिला, इस बात की तुलना में तुम्हें
इस बात से कहीं कम परेशानी हो रही है कि उसी इंसान ने मेरा यौन शोषण किया था।
मतलब, जैसे तुम्हें इस बात से लगभग... लगभग राहत महसूस हो रही है कि मेरा बलात्कार हुआ था।
और मैं बस... माफ़ करना, मैं...
मुझे नहीं पता मैं इस बात को कैसे माफ़ करूँ।
कैथरीन और रॉबर्ट ने अपने तलाक़ के समझौते को अंतिम रूप दिया।
कैथरीन जानती है कि उसका भविष्य अनिश्चित है,
लेकिन उसे कोई फ़र्क़ नहीं पड़ता।
वह अभी कोई भी फ़ैसला करने की जल्दी में नहीं है।
वह बस निकोलस और अपने वर्तमान पर ध्यान देना चाहती है।
कैथरीन बहुत शुक्रगुज़ार थी कि उसका बेटा उसे अपने प्यार को पूरी तरह से अपनाने का
मौक़ा दे रहा है।
मुझे याद नहीं है।
जानती हूँ।
मुझे बहुत अफ़सोस है, निक।
मुझे कुछ भी याद नहीं है।
मुझे बहुत अफ़सोस है।
मुझे माफ़ कर दीजिए।
ओह, नहीं।
मुझे माफ़ कर दीजिए।
मैं आपसे प्यार करता हूँ।
हाँ।
मैं जानती हूँ। मैं भी तुमसे प्यार करती हूँ।
डिस्क्लेमर
स्टीव गोलिन, लिन फ़ेंचटीन की स्नेहपूर्ण याद में
रेने नाइट के उपन्यास पर आधारित
शांतिः शांतिः शांतिः
उप-शीर्षक अनुवादक : पुनीत कुसुम